સૌપ્રથમ બ્રેડની સ્લાઈસને પાણીમાં ડુબાડીને તૈયારીમાં કાઢી લો. ત્યારબાદ તેને હાથથી જ ભૂકો કરી લો. હવે એક મોટા મિક્સિંગ બાઉલમાં બટાકા, વટાણા, ગાજર, બ્રાઉન બ્રેડ, ગ્રેટેડ ચીઝ, ચાટ મસાલો, લીલા મરચાંની પેસ્ટ, સીંગદાણાનો ભૂકો, મીઠું અને કોથમીર ઉમેરીને બરાબર મિક્સ કરી લો. ત્યારબાદ તેમાંથી લીંબુ આકારના બોલ બનાવી લો. હવે બીજા એક નાના મિક્સિંગ બાઉલમાં ચણાનો લોટ, મીઠું અને બ્રેડ ક્રમ્બ્સ ઉમેરીને બરાબર મિક્સ કરી લો. તેમાં જરૂર પૂરતું પાણી ઉમેરીને ઘટ્ટ ખીરું તૈયાર કરી લો. હવે એક નોનસ્ટિક કડાઈમાં તેલ ગરમ કરવા માટે મૂકો. તેલ ગરમ થાય એટલે તેમાં તૈયાર કરેલા બોલને ખીરામાં ડુબાડીને લાઈટ ગોલ્ડન રંગના થાય ત્યાં સુધી ફ્રાય કરો. હા આ વેજ બોલને ધીમા તાપે જ ફ્રાય કરજો. જેથી તે બરાબર ચઢી જાય અને બળે નહીં. ગરમા-ગરમ બોલને પેપર નેપકિન પર મૂકીને તૈયારીમાં બચ્ચાઓને સર્વ કરો. જો તમે ઈચ્છો તો તેને ગ્રીન ચટણી અને સોસ સાથે સર્વ કરી શકો છો.